Okresná prokuratúra Liptovský Mikuláš, Tomášikova 2, 031 80 Liptovský Mikuláš 1 

Sp. zn. : 1 Pv 609/11/5505	Liptovský Mikuláš, 09.01.2012
EEČ : 2-39-1-2012

U Z N E S E N I E 

Trestná vec: 	obvinený XXXXX
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Podal: 	Okresná prokuratúra Liptovský Mikuláš v zastúpení prokurátorkou okresnej prokuratúry
Rozhodnutie:
Podľa § 215 odstavec 1 písmeno h Trestného poriadku zastavujem trestné stíhanie obvineného:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Hoci bol rozsudkom Okresného súdu XXXXX sp. zn. 2P 11/02 zo dňa 23. 10. 2002 zaviazaný platiť výživné na svojho syna XXXXX, nar. 1. 7. 1992, po 73,03 € (2.200,- Sk) mesačne, do rúk matky XXXXX, bytom XXXXX, XXXXX, okres XXXXX, túto povinnosť si neplnil v mesiacoch júl 2010, kedy zaplatil na výživnom 47,- €, v mesiaci január 2011, kedy zaplatil na výživnom 50,- € a v mesiacoch august, september, október 2011 výživné neplatil a tak za uvedené obdobie dlhoval na výživnom najmenej 268,15 €.
Právna veta:
Prokurátor zastaví trestné stíhanie, ak zanikla trestnosť činu.
Odôvodnenie:
	Poverený príslušník Obvodného oddelenia PZ v XXXXX XXXXX uznesením ORP-1081/LH-LM-2011 dňa 15. 11. 2011 začal podľa § 199 ods. 1 Trestného poriadku trestné stíhanie a súčasne podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona pre skutok, že hoci bol rozsudkom Okresného súdu XXXXX sp. zn. 2P 11/02 zo dňa 23. 10. 2002 zaviazaný platiť výživné na svojho syna XXXXX, nar. 1. 7. 1992, po 73,03 € (2.200,- Sk) mesačne, do rúk matky XXXXX, bytom XXXXX, XXXXX, okres XXXXX, túto povinnosť si neplnil v mesiacoch júl 2010, kedy zaplatil na výživnom 47,- €, v mesiaci január 2011, kedy zaplatil na výživnom 50,- € a v mesiacoch august, september, október 2011 výživné neplatil a tak za uvedené obdobie dlhoval na výživnom najmenej 268 €.
	Po skončení skráteného vyšetrovania mi poverený príslušník predložil spisový materiál s návrhom na zastavenie trestného stíhania, pretože obvinený dlžné výživné uhradil.
	V rámci prokurátorského dozoru som preskúmala predmetný spisový materiál, ako aj dôkazy, ktoré poverený príslušník zabezpečil v priebehu skráteného vyšetrovania a zistila som nasledovný stav.
	Obvinený XXXXX ku skutku, ktorý sa mu kladie za vinu uviedol, že je si vedomý, že neplatil výživné na svojho syna, ale bolo to z toho dôvodu, že nemal dostatok finančných prostriedkov, pričom uviedol, že dlžné výživné, keď dostane výplatu, vyrovná.
	Z výpovede svedkyne XXXXX, bývalej manželky obvineného vyplýva, že obvinený mal platiť na svojho syna výživné po 2.200,- Sk (čo je 73,03 €), výživné v plnej výške nezaplatil v júli 2010, kedy zaplatil 47,- €, za január 2011 zaplatil výživné vo výške 50,- €, v mesiacoch august, september, október vyživné nezaplatil, v novembri 2011 zaplatil 73,- €, 13. 12. 2011 zaplatil 200,- €, 23. 12. 2011 141,- € a 28. 12. 2011 doplatil 21 centov. V dôsledku neplatenia výživného syn núdzou netrpel. 
	Z rozsudku Okresného súdu XXXXX sp. zn. XXXXX zo dňa 23. 10. 2002 vyplýva, že obvinený bol zaviazaný platiť výživné od 1. 6. 2002 vo výške 2.200,- Sk mesačne (73,03 €).
		 Prečinu zanedbania povinnej výživy podľa § 207 ods. 1  Tr. zákona   sa dopustí ten, kto najmenej 3 mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
 Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Vykonanými dôkazmi bolo preukázané, že obvinený XXXXX mal za obdobie mesiaca júl 2010, január 2011, august, september, október, november, december 2011 zaplatiť na výživnom 511,21 €. 
	Keďže obvinený uhradil na výživnom v júli 2010 47,- €, v januári 2011 50,- €, v novembri 2011 73,- €, v decembri 2011 200,- € a 141,- € a 0,21 centov, uhradil celé dlžné výživné a neplatenie výživného nemalo na jeho syna trvalo nepriaznivé následky, rozhodla som tak, ako je uvedené vo výrokovej časti tohto uznesenia. 
Poučenie:
Proti  tomuto uzneseniu je prípustná sťažnosť, ktorú možno podať  do  3  dní  od  jeho   oznámenia  na tunajšiu prokuratúru a o ktorej rozhodne Krajská prokuratúra v Žiline. Sťažnosť má odkladný účinok.

JUDr. Iveta Chovančíková
prokurátorka okresnej prokuratúry